text: 15-årige Rasmus Bridstrup er stukket af hjemmefra 
  28 maj 2015 kl. 09.11
  Rasmus forsvandt pludseligt fra sit hjem i Filskov søndag morgen. Det samme gjorde hans kæreste 14-årige Emilie Andersen fra Hedehusene. Rasmus har hævet alle sine konfirmationspenge. Derfor tror familierne til de to unge er stukket af sammen.
  Uden varsel forsvandt Rasmus Bonde Bridstrup fra sit hjem i Filskov søndag morgen. 
  Rasmus har hævet 8000 kr. fra sin konto, lukket sin facebook-profil, og begge deres telefoner er lukkede.
  Da hans kæreste, Emilie Andersen fra Hedehusene også er meldt savnet af sin familie, tror familierne til de to og politiet, at de er stukket af sammen.
  Rasmus og Emilie er muligvis på en campingplads på Fyn eller i Trekantsområdet.
  Rasmus? mor, Lene Bonde Bridstrup, fortæller til TV SYD at sønnen ikke er ked af det eller uvenner med nogen, da han forsvandt, men at Rasmus er meget forelsket i Emilie, og at han er ret romantisk anlagt.
  De to unge er meldt savnet hos politiet, og hvis man har set dem, så kontakt politiet på tlf. 114.
  